Ungal ihi, d agerruj n yal timetti, d aḍris n wullis, d taḥkayt i d-yessnulfa umdan, yettas-d s talɣa icebḥen s wudem udyiz, ijebbed-d lwelha n yimeɣriyen akken ad dskeflen ayen i t-yezdin n tikta d yizamulen, ula d tasekla n tmaziɣt tewwi-d amur seg tewsit yecban ta, yennerna wudem-is s yiqiddmen ɣer sdat. Ilmend n waya, nefren deg yixef-a amenzu iwumi nefka azwel Ungal s teqbalit. Deg-s ad neɛreḍ ad d-nebgen inumak-is deg tira n yisegzawalen akked tira n yinagmayen, ayen i t-yezdin n tulmisin d wayen i t-yessuddusen n yiferdisen inagalen.